b'\n_START_ARTICLE_\nCranc blau\n_START_SECTION_\nDescripci\xc3\xb3\n_START_PARAGRAPH_\nLa closca de Callinectes sapidus pot cr\xc3\xa9ixer fins a una amplada de 23 cm. Es pot distingir d\'altres esp\xc3\xa8cies relacionats que viuen a les mateixes zones pel nombre de dents frontals a la seva closca. C. sapidus en t\xc3\xa9 quatre, mentre C. ornatus nom\xc3\xa9s en t\xc3\xa9 sis._NEWLINE_Els mascles i les femelles del cranc blau es poden distingir per dimorfisme sexual en la forma de l\'abdomen (conegut com el "davantal") i el color de les potes. El abdomen \xc3\xa9s llarg i estret als mascles per\xc3\xb2 ample i arrodonit a les femelles madures. Les femelles immadures tenen un davantal de forma triangular que es va arrodonint a mesura que creixen.\n_START_SECTION_\nAlimentaci\xc3\xb3\n_START_PARAGRAPH_\nS\xc3\xb3n esp\xc3\xa8cimens actius i vora\xc3\xa7os; la seva dieta es basa en crustacis, peixos, gran varietat de mol\xc2\xb7luscs i algues.\n_START_SECTION_\nReproducci\xc3\xb3\n_START_PARAGRAPH_\nCom la resta dels crustacis, s\xc3\xb3n ov\xc3\xadpars. Es reprodueixen en aig\xc3\xbces properes a les costes a la primavera i estiu. Es calcula que la fecunditat d\'una femella de grand\xc3\xa0ria mitjana \xc3\xa9s de 700.000 a 2 milions d\'ous.\n_START_SECTION_\nDistribuci\xc3\xb3\n_START_PARAGRAPH_\nHabiten en costes tropicals i temperades, en aig\xc3\xbces de badies, llacunes costaneres, estuaris i desembocadures dels rius, a una temperatura entre els 18 i 23\xc2\xa0\xc2\xb0C, i a les platges a profunditats entre 0,40 i 2 metres. Poden viure entre 3 i 8 anys._NEWLINE_Tot i que el seu h\xc3\xa0bitat nadiu era nom\xc3\xa9s a les costes atl\xc3\xa0ntiques d\'Am\xc3\xa8rica, l\'activitat humana ha ampliat substancialment a la seva distribuci\xc3\xb3. S\'ha introdu\xc3\xaft (per aigua de llast) a les costes del Jap\xc3\xb3 i l\'Europa, i se n\'ha trobat exemplars a la Mar Mediterr\xc3\xa0nia, la Mar Negre, la Mar B\xc3\xa0ltica, i la Mar del Nord. El cranc blau es va observar a aig\xc3\xbces europees per primer cop el 1901, a Rochefort, a Fran\xc3\xa7a. En els \xc3\xbaltims anys, tamb\xc3\xa9 s\'ha vist al nord de Cap Cod al golf de Maine, que podria significar que la seva distribuci\xc3\xb3 nativa s\'est\xc3\xa0 expandint a causa del canvi clim\xc3\xa0tic.\n_START_SECTION_\nGastronomia\n_START_PARAGRAPH_\nL\'estat de Maryland, als Estats Units, ha declarat el C. sapidus el crustaci oficial de l\'estat, i el cranc \xc3\xa9s molt present a la gastronomia de la regi\xc3\xb3. Es menga en crabcake (un "past\xc3\xads" fet amb carn picada de cranc), she-crab soup ("sopa de cranc femella"), o, sobretot, cuinat al vapor amb Old Bay._NEWLINE_El cranc blau tamb\xc3\xa9 \xc3\xa9s la especialitat del poble Dalyan en el districte de Ortaca de la prov\xc3\xadncia de Mu\xc4\x9fla, a la Regi\xc3\xb3 de l\'Egeu, Turquia.'